kardosdrur/scandi-wiki huggingface dataset:
LEV

Lev (tidligere Landsforeningen LEV; oprindeligt navn: Landsforeningen Evnesvages Vel) er en dansk forening, der har til formål at forbedre forholdene for mennesker med udviklingshandicap. Foreningen blev stiftet i 1952 som en forening for forældre og andre pårørende til evnesvage.

Foreningen er en privat landsdækkende forening for mennesker med udviklingshandicap, pårørende og andre interesserede. Det økonomiske grundlag for Levs arbejde skyldes i høj grad støtten fra foreningens i dag ca. 10.000 medlemmer og andre interesserede. Levs årlige landsindsamling – Forglemmigej-dagen – finder sted den sidste fredag i august. Lev modtager desuden offentlig støtte i forbindelse med specifikke projekter. 

Lev er organisatorisk opbygget af et antal kommunekredse og et antal tilknyttede landsdækkede foreninger, der arbejder for mennesker med udviklingshandicap og deres pårørende. 

Hendes Majestæt Dronning Margrethe II gav i juni 2001 tilsagn om at være protektor for Lev. Hun overtog protektoratet fra Dronning Ingrids, der var foreningens protektor fra 1966 og frem til sin død i november 2000.

Levs landsformand er Anni Sørensen.

Eksterne link 
Levs hjemmeside

Foreninger fra Danmark
Etableret i 1952
Burgas

Burgas er en by i det sydøstlige Bulgarien, med et indbyggertal (pr. 2007) på cirka 229.000. Byen er hovedstad i Burgas-provinsen, og ligger ved kysten til Sortehavet.

Burgas er et turistcentrum, og byens lufthavn modtager årligt tusindvis af turister. Desuden er byens havn Bulgariens største.

Referencer

Byer i Bulgarien
Afdelinger i Danmarks Socialdemokratiske Ungdom

Denne artikel er en liste over lokale afdelinger af Danmarks Socialdemokratiske Ungdom (DSU).

DSU Vordingborg 

 Eksisteret siden 11. januar 2020
 Formand, Nicolaj Sørensen
 Næstformand, Valdemar Alban
 Kasserer, Rasmus Oxfeldt Larsen
 Bestyrelsesmedlem, Isabella Breitenstein Jørgensen
 Bestyrelsesmedlem, Morten Thornelius
 1. suppleant, Isabella Schnegelsberg

DSU Varde 
 Søren Stubkjær Pedersen blev valgt til formand i 2012.

DSU Aalborg 
 Kim Nøhr Skibsted var formand for DSU Aalborg i perioden 1983-1985
 Mette Frederiksen var formand for DSU Aalborg Kommune i perioden 1995-1996.

DSU Hillerød 

 DSU-afdelingen for Hillerød kommune
 Formand Malthe Kairies 

 Næstformand William Chantelou

DSU København 

 Distrikt i Danmarks Socialdemokratiske Ungdom
 Distriktssekretær Sofie Kümpel
 I distriktet hører afdelingerne: 
 DSU København City
 DSU København Nord 
 DSU Vesterbro-Sydhavnen
 DSU Valby
 DSU Amager
 DSU Frederiksberg
 Frit Forum København
 Frit Forum CBS

DSU Odense 

 Afdeling i Danmarks Socialdemokratiske Ungdom
 Formand Emma Talbro

DSU Aarhus 

 Afdeling i Danmarks Socialdemokratiske Ungdom
 Formand Anna Sommer

DSU Esbjerg 

 Afdeling i Danmarks Socialdemokratiske Ungdom
 Formand Mads Lustrup

Eksterne henvisninger 
 Danmarks Socialdemokratiske Ungdom

Referencer 

Socialdemokratiske organisationer
Danmarks Socialdemokratiske Ungdom
Analfabetisme

Analfabetisme er manglende evne til at læse og skrive, hvad end dette skyldes manglende skoling eller manglende evne til at lære sig færdigheden. I 1998 anslog FN, at 16% af jordens befolkning var analfabeter. Blandt de arabiske stater var tallet i 2000 mere end 25% af mændene og 50% af kvinderne.

Traditionelt har ulande altid været plaget af analfabetisme, men de har de seneste år fået mange flere i uddannelse bl.a. med hjælp fra FN, hjælpeorganisationer og u-landshjælp fra ilande.

Analfabetisme er ikke det samme som ordblindhed.

Funktionel analfabetisme 
Funktionel analfabetisme er et begreb, der betegner vanskeligheder ved at læse og skrive i et sådant omfang, at det begrænser individets muligheder for at udnytte sine øvrige evner i at deltage i samfundslivet. Et funktionelt analfabet kan have en uddannelse, der gør vedkommende i stand til at læse lettere tekster, men ikke være i stand til at læse tekster at mere kompliceret art.

Begrebet "funktionel analfabetisme" er kritiseret for at være upræcist og ikke have solid evidens.

Se også 
 Likbez

Eksterne henvisninger 
 En gennemgang af læsevanskeligheder.

Uddannelse
Sprogforskning
Stara Zagora

Stara Zagora er en by i det centrale Bulgarien med et indbyggertal (pr. 2008) på cirka 162.000. Byen er hovedstad i Stara Zagora-provinsen og regnes som et af Bulgariens økonomiske centre.

Byer i Bulgarien
Thomas Buttenschøn

Thomas Buttenschøn (født 22. marts 1985 i Zambia) er en dansk sanger, jazzmusiker og sangskriver, der i 2006 hittede med sangen "Fantastiske mandag" fra albummet af samme navn, der udkom den 26. september 2006. Pladens genrer er hovedsageligt jazz, funk, pop og blues. I 2008 fulgte Billeder af min baggård, og begge album har tilsammen solgt 50.000 eksemplarer.

Opvækst og karriere 
Hans zambianske mor og danske far mødte hinanden, da faderen var ulands-frivillig for Mellemfolkeligt Samvirke. Thomas blev født i Zambia, men flyttede sammen med resten af familien til Danmark inden for et år. Thomas er vokset op ved Gylling ikke langt fra Odder. Hans far døde af aids i foråret 1994, og under en rejse i Zambia året efter blev moderen offer for malaria. Efter det blev Thomas opfostret af en plejefamilie. Buttenschøn er fra fødslen blevet smittet med HIV. Han er desuden blevet opereret flere gange for overtryk i hjernen.

Musikinteressen startede, da han var seks år, hvor en af pædagogerne i skolefritidsordningen fik ham til at spille først på trommer og sidenhen bas. Senere startede han på Vestbirk Musikhøjskole.

I 2005 flyttede Thomas til Nørrebro. Samme år modtog han Danske Banks talentpris, der gav ham mulighed for at indspille nummeret Fantastiske Mandag, der også er den første single på debutalbummet. Året efter vandt han P3 Guld-prisen i kategorien "P3 talentet".

Den 15. august 2011 udsendte Buttenschøn sit fjerde studiealbum, Vinden der blæser. Albummet er produceret af Lars Skjærbæk, og er ifølge sangeren "mere ærligt, mere hudløst og mere alvorligt end tidligere."

I 2014 optrådte han til standup-showet Comedy Aid.

I 2016 deltog han i sæson 13 af Vild Med Dans sammen med Mie Moltke, hvor de endte på en fjerdeplads. 

I 2018 er han dommer i Danmark har talent.

Privat 
Buttenschøn dannede par med tv-vært Mille Gori. De har officielt dannet par siden 2017,  men er sidenhen gået fra hinanden.

Bandmedlemmer 
Thomas Buttenschøn – Sang/guitar
Mads Reinhold – Guitar
Oliver McEwan – Bas
Erik Svendsen Laustsen – Trommer
Mathias Holm – Keyboard

Diskografi

Album

EP'er

Kilder

Eksterne henvisninger 
 
 

Sangere fra Danmark
Personer fra Zambia
 
Musikere fra Danmark
Studenter fra Horsens Statsskole
Talent Danmark
Deltagere ved Dansk Melodi Grand Prix 2021
Pleven

Pleven er en by i det nordlige Bulgarien med  indbyggere. Byen er hovedstad i Pleven-provinsen.

Referencer

Eksterne henvisninger 

Byer i Bulgarien
Dobritj

Dobritj (på bulgarsk Добрич) er en by i det nordøstlige Bulgarien, med et indbyggertal på 89.701 (15. september 2022). Byen er hovedstad i Dobritj-provinsen, og dens historie strækker sig tilbage til år 400 f.Kr.

Dobritj var 1949-1990 (i tiden under kommunismen) kendt under navnet Tolbukhin, efter marskal Fjodor Tolbukhin, der kommanderede Den Røde Hærs 3. Ukrainske Front under befrielsen af Rumænien, og som efter krigen blev øverstkommanderende for de sovjetiske styrker på Balkan.

Byer i Bulgarien
Scarification

Scarification er en kategori indenfor ekstrem kropsudsmykning. Scarification bliver lavet med meget skarpe "knive", der er fremstillet specielt til Scarification. Når man får lavet denne kropsudsmykning, skraber man huden af, i det motiv eller mønster, man har valgt. Herefter kan man gnide enten en speciel slags aske eller sand i såret, så det får den ønskede farve. Man kan også lade det være, som det er, og dermed får såret en lyserød farve, når det bliver til et ar.
Scarification er altså kropsudsmykning i form af ar.

Se også 
 Tatovering

Kropsudsmykning
Sarmatere

Sarmaterne var et iransk nomadisk rytterfolk, der levede på den centralasiatiske steppe fra Østeuropa i vest og næsten helt til Kina i øst fra 500 f.Kr. til 400 e.Kr.

Ifølge græske kilder var samaterne høje med blond hår, blå øjne og langt skæg . De talte et indoeuropæisk sprog, der var tæt forbundet til persisk.

De dannede en løst sammenknyttet koalition af stammer med en skarp social inddeling mellem de beredne soldater, en aristokratisk krigerelite, der red (deres koner kørte i en overdækket vogn med hele husholdningen), og slaver og livegne, der lavede alt det praktiske. Presset fra disse stammer førte til kejser Trajans felttog mellem 102 og 106 e. Kr., hvorunder han overvandt iazygerne, dacerne og roxolanerne (sarmatiske stammer). Efter Trajans død i 117 holdt hans efterfølger Hadrian fast i Dacia som provins, men gav de to andre stammer uafhængighed.

De arkæologiske fund med gravkomplekser i Skytien giver anledning til en svær skelnen mellem sarmatere og alanere.

Se også
 Skyter

Referencer 

Nomadiske folk
Iranske folkeslag
Tidligere folkeslag i Asien
Sliven

Sliven er en by i det øst-centrale Bulgarien, med et indbyggertal (pr. 2008) på cirka 106.000. Byen er hovedstad i Sliven-provinsen.

I det 19. århundrede var Sliven scene for mange slag mellem lokale krigere og Osmannerrigets hær.

Byer i Bulgarien
Sjumen

Sjumen er en by i det nordøstlige Bulgarien, med et indbyggertal (pr. 2018) på cirka 75.550  . Byen er hovedstad i Sjumen-provinsen.

Fra 1950 til 1965 var byen kendt under navnet Kolarovgrad.

Byer i Bulgarien
Skandinavisk

Skandinavisk kan henvise til 

 Ting eller personer med tilknytning til Skandinavien
 Skandinaviske sprog, en gruppe af sprog
 Skandinavisk (skak), en skakåbning
Skandinaviske sprog

Skandinaviske sprog er en undergruppe af nordiske sprog, der igen er en underfamilie af den germanske sprogfamilie. Skandinavisk er de sprog i den nordiske sprogfamilie der har fået mest indflydelse fra Europa (først og fremmest nedertysk), og derved størst forandringer.

Internationalt opfattes ofte dansk, norsk og svensk som dialekter af ét og samme sprog, eftersom de er indbyrdes forståelige, og kaldes i denne sammenhæng "skandinavisk". På grund af geografisk isolation er de to andre nordiske sprog islandsk og færøsk hverken indbyrdes forståelige eller forståelige for talere af de skandinaviske sprog.

Se også 
Skandinavisk sprogunion

Nordiske sprog
Sprog

en:Scandinavian languages
no:Skandinaviske språk
Alan Tudyk

Alan Wray Tudyk, (født den 16. marts 1971 i El Paso, Texas i USA) er en amerikansk skuespiller. Han er mest kendt for sin rolle som Steve the Pirate i Dodgeball og som Wat i A Knight's Tale. Han har blandt andet medvirket i Firefly og har også haft en rolle i musicalen Monty Python's Spamalot.

Udvalgt filmografi

Film

Tv-serier

Referencer

Eksterne henvisninger 

 
 

Skuespillere fra Texas
Tegnefilmsdubbere fra USA
Pernik

Pernik er en by i det vestlige Bulgarien, med et indbyggertal (pr. 2008) på cirka 98.000. Byen er hovedstad i Pernik-provinsen, og ligger ved bredden af Struma-floden. Stednavnet Pernik sættes i forbindelse med den gammelslaviske guddom Perun.

Under landets kommunistiske styre var byen kendt under navnet Dimitrovo, efter statslederen Georgi Dimitrov.

Byer i Bulgarien
Haskovo

Haskovo er en by i det sydlige Bulgarien, med et indbyggertal (pr. 2008) på cirka 96.000. Byen er hovedstad i Haskovo-provinsen, og er blandt andet hjemby for verdens største statue af Jomfru Maria, med en højde på 32 meter.

Haskovo kunne i 1985 fejre byens 1000 års jubilæum.

Eksterne henvisninger 

Byer i Bulgarien
Pazardsjik

Pazardsjik () er en by i det centrale Bulgarien med et indbyggertal på . Byen er hovedstad i Pazardsjik-provinsen og ligger ved bredden af Marits-floden.

Referencer 

Byer i Bulgarien
Casa Rosada

Casa Rosada () er en regeringsbygning i Buenos Aires, Argentina, der er det officielle hjemsted for regeringen i Argentina, og rummer kontorer for præsidenten. Præsidenten er normalt bosat på Quinta de Olivos, en bygning beliggende i Olivos, Buenos Aires-provinsen.

Casa Rosada er placeret på Plaza de Mayo i Buenos Aires. Bygningen er en sammensætning af to tidligere bygninger. Den ene var et posthus, der begyndte opførelsen i 1873 og blev afsluttet i 1878, det var svensk-argentinske arkitekt Carl August Kihlberg som designede den. Den anden bygning er tegnet af den svensk-argentinske arkitekt Henry Atkins og var oprindelig deres Parlamentets bygning. I 1894 påbegyndes et projekt ledet af den daværende præsident Luis Sáenz Peña og opgaven var at forbinde de to bygninger fik den italienske arkitekt Francisco Tamburini.

Eva Perón døde i paladset den 26. juli 1952.

Interiør

Exterior

Historiske billeder 

Regeringsbygninger
Embedsboliger
Bygninger, konstruktioner og anlæg i Argentina
Midt om natten

Midt om natten er en dansk film fra 1984, instrueret af Erik Balling. Filmen er især kendt for sin røde politiske synsvinkel, og sange der blev skrevet og spillet af Kim Larsen, der blev belønnet med en Robert. Rollen som Susan Himmelblå blev et gennembrud for Birgitte Raaberg, der vandt en Bodil for bedste birolle. Ved lanceringen hævdede Erik Balling, at filmen var en westernfilm.

Denne film vakte opmærksomhed efter Erik Ballings Olsen Banden-serie, da denne film er en komedie med megen musik og en del politiske debatoplæg.

Filmen solgte 922.923 billetter, og den er dermed blandt de bedst sælgende danske film nogensinde.

Handling 

Den danske musiker Kim Larsen spiller hovedrollen som Benny, der sammen med sin bedste ven Arnold (Erik Clausen) spiller to barndomsvenner, som er blevet hjemløse, da kapitalisterne for at opføre nye lejligheder har revet deres tidligere hjem ned. Sammen med andre hjemløse opretter de i Sydhavnen et såkaldt samfund kaldet "Haveje" (Hawaii). Filmen følger livet i fristaden og de problemer, der opstår både internt og i forhold til det omgivende samfund.

Gennem historien bliver Benny forelsket i Susan, som spilles af Birgitte Raaberg, og da Arnold senere også forelsker sig i hende, og samtidig stiller op som politiker, tilspidses situationen, og de to venners forhold til hinanden sættes på prøve.

Medvirkende

Referencer

Eksterne Henvisninger 
 

Dramafilm fra Danmark
Danske film fra 1984
Film instrueret af Erik Balling
Film fra Nordisk Film
Robertprisen for årets musik
Dansksprogede film
My Fair Lady

My Fair Lady er en musical med musik af Frederick Loewe og tekst af Alan Jay Lerner efter skuespillet Pygmalion af George Bernard Shaw.
Musicalen blev en stor succes. 

My Fair Lady beskriver som teaterstykket Pygmalion en professor i fonetik, Henry Higgins, og hans anstrengelser for at ændre blomsterpigen Eliza Doolittles sprog fra arbejderklasseengelsk til et kultiveret sprog, så folk vil tro hun er fra det bedre borgerskab. 

En række sange fra musicalen er evergreens som The Rain in Spain, I could Have Danced All Night, Get Me to the Church on Time og On the Street Where You Live.

Historie 
Lerner og Loewe var i 1952 begyndt med et forsøg på at omsætte Shaws skuespil til musical, men opgav.
I sommeren 1954 vendte de tilbage til opgaven.

I musicalens første teaterproduktion spillede Rex Harrison professoren, mens Julie Andrews spillede Eliza og Stanley Holloway spillede hendes far skraldemanden Alfred Doolittle.
Musicalen spillede 2717 gange på Broadway fra 15. marts 1956 til 1962.
Musicalen havde engelsk premiere den 30. april 1958 på Theatre Royal, Drury Lane i London.
På trods af Julie Andrews præstation i musicalen fik hun ikke lov til at spille rollen i filmen fra 1964. Rollen gik til Audrey Hepburn.

My Fair Lady er nævnt i Ella Fitzgeralds 1956 version af Richard Rodgers og Lorenz Harts sang Manhattan med stroferne "and 'My Fair Lady' is a terrific show they say / we both may see it close, some day".

I Danmark 

I den første danske produktion af My Fair Lady spillede Mogens Wieth professor Higgins, Eliza blev Gerda Gilboe og Osvald Helmuth spillede skraldemanden der sang "Alfred skal giftes nu til morgen" og "Med lidt lykke og lidt held".
Opførelsen af My fair Lady var en meget stor begivenhed i den  københavnske teaterverden. Forestillingen tiltrak sig megen stor  opmærksomhed før den fik premiere, hvilket skyldtes vanskelighederne med  rollen som Eliza. Efter Ingeborg Brams måtte melde fra blev rollen  tildelt Jeanne Darville, men også hun måtte opgive hvorfor Gerda Gilboe i  sidste øjeblik måtte træde til.

I foråret 1999 spillede Det Ny Teater musicalen i en iscenesættelse af Mogens Pedersen.
Her var Meike Bahnsen Eliza Doolittle, Søren Spanning Henry Higging og Carl Chr. Rasmussen Alfred P. Doolittle.

Musicalen opføres også af amatørensembler. I 2012 er musicalen opført af amatørteatret 7-kanten i Varde og planlagt til opførelse i Festspillene i Østermarie og Nyborg Voldspil i 2014.

Roller

Referencer

Eksterne henvisninger 

Musicals fra USA
Skov- og Naturstyrelsen

Skov- og Naturstyrelsen var tidligere en styrelse under Miljøministeriet. Med virkning fra 1. januar 2011 blev Skov- og Naturstyrelsen sammenlagt med By- og Landskabsstyrelsen under navnet Naturstyrelsen.

Den tidligere Skov- og Naturstyrelsen blev oprettet 1987 ved sammenlægning af Skovstyrelsen og Fredningsstyrelsen, og varetog en række opgaver inden for naturbeskyttelse, kulturarv og skovbrug. Desuden stod styrelsen for drift og administration af de statsejede skove og for Miljøministeriets øvrige arealer. Skov- og Naturstyrelsen skulle rådgive ministeren og regeringen, og styrelsen administrerede planloven, hvad der gjorde den til statens center for fysisk planlægning. Skov- og Naturstyrelsens virkefelt var bestemt ved bekendtgørelse nr. 963 af 21. september 2004 og bekendtgørelse nr. 1485 af 20. december 2005.

Note 

Naturbeskyttelse i Danmark
Danske styrelser
Skove i Danmark
Naturstyrelsen
Etableret i 1993
Ophørt i 2011
Sydjyllandsplanen

Sydjyllandsplanen var en plan for støttet montagebyggeri i Syd- og Sønderjylland, samt på Als, der, især koncentreret omkring Trekantsområdet, Esbjerg-Varde-Ribe-området og Nordals, havde en øget befolkningstilvækst. Planen blev udviklet og forvaltet af boligministeriet i begyndelsen af 1960-erne. Princippet var, at der ved standardiseret elementbyggeri skulle skaffes gode lejligheder til billige penge, herunder især lave omkostninger ved opførelse. De er typisk opført i blokke med 3 etager eller mere og ofte som store samlede boligkvarterer med flere hundrede (endda tusinde) lejligheder. På hver etage var der mulighed for kombinationer med 1-, 2-, 3-, 4- og 5-værelses lejligheder.

Planen førte til dannelsen af Totalea-koncernen, som omfattede Danalea, Casalea og Jorton.

Af eksempler på boligområder kan nævnes: 
Kvaglundparken i Esbjerg,
Korskærparken i Fredericia,
Varbergparken i Haderslev,
Danboparken i Havnbjerg, 
Skovparken i Kolding,
Kløvermarken i Sønderborg, 
Løget By i Vejle,
Rosenhøj i Viby J.

Se også 
Montagebyggeri

Byplanlægning i Danmark
François Bozizé

François Bozizé Yangouvonda (født 14. oktober 1946) var den Centralafrikanske Republiks præsident i perioden 2003-2013.

Han er militærofficier af karriere og var forsvarsminister i 1979-81. Han kom til magten i 2003 ved et statskup.

Eksterne henvisninger 

Centralafrikanske Republiks præsidenter
Statsoverhoveder der kom til magten ved kup
Politikere fra Centralafrikanske Republik
Velvet Revolver

Velvet Revolver var en rockgruppe dannet af 3 tidligere medlemmer i Guns N Roses – nemlig guitarristen Slash, basisten Duff McKagan og trommeslageren Matt Sorum, senere blev guitaristen Dave Kushner fra 80'er-gruppen Wasted Youth et medlem. Derudover bestod gruppen af forsangeren fra Stone Temple Pilots, Scott Weiland fra 2003 til 2008.

Velvet Revolver (eller VR) blev dannet i 2002, da Slash, Matt og Duff spillede en lille koncert for musikeren Randy Castillo. De blev enige om at danne VR, med det formål at bringe rock ånden til mainstream. De inviterede Izzy Stradlin til at være med som rytmeguitarist, men han takkede nej (han har dog været med på tour med bandet nogle gange). Så fandt de Dave Kusher, som de kendte, da Slash havde gået i skole med ham, og Duff spillede med ham i Loaded, som var Duffs gruppe, før VR. VR skule bare finde en forsanger. De prøvede de på i næsten et år. Mange kom til audition, bl.a Sebastian Bach (Skid Row). Scott Weiland var ven med Duff McKagan, og blev inviteret til at være forsanger. Scott måtte afslå, da han stadig spillede med Stone Temple Pilots. Men, så snart VR hørte om Stone Temple Pilots brud i 2003, var de hurtige, og fik Scott med. Nu skulle de bare finde et navn. Scott kom med navnet "Black Velvet Revolver", for at blande noget intimt og noget voldeligt, efter at Slash forslog "Revolver". Han kunne lide ordet "revolution", som han så i rulleteksterne på en film. Senere fandt de så på "Velvet Revolver". Det skete, efter de gik ned til Universal Studios, og så filmen Hulk. Bandet tænkte på at lave en sang til soundtracket, og det gjorde de. Den hed "Set me Free". VR indspillede også et cover nummer af Pink Floyds sang, "Money" til filmen The Italian Job.

Da de i 2004 udgav deres første album, Contraband, mente kritikerne, at det var en blanding af Guns N' Roses og Stone Temple Pilots. De blev også kritiseret for, at der var en manglende sammenhæng mellem Scott og resten af bandet. Men, deres fans havde en anden mening, for i august 2005 havde det solgt 2.000.000 eksemplarer. I 2005 indspillede de også "Come on, Come On" for filmen, "The Fantastic Four".

Da de i 2005 udgav singlen "Slither" vandt de ved Grammy Award, for "Bedste Hard Rock Optræden".

De udgav deres andet album, Libertad, i 2007, mest på grund af singlen "She Builds Quick Machines", og drog bagefter på tur med Alice in Chains. Det følgende år blev Scott fyret fra bandet, for bl.a ikke at være "forbundet" med musikken eller bandet. Og så kom han da også op og skændes med Matt Sorum. Efter det, blev Slash interviewet af Classic Rock Magazine, og sagde, at Velvet Revolver stadig ville turnere. Så blev han spurgt "Vil Scott synge?", og Slash svarede "Det har jeg ingen kommentarer til" og grinede.

Referencer

Eksterne henvisninger 

 

Musikgrupper fra USA
Har spillet på Roskilde Festival
Etapeløb

Etapeløb har flere betydninger:

Atletik 
 Etape Bornholm - Bornholmsk marathon-etape-løb, hvor deltagerne løber en maraton (42,195 km) fordelt over 5 etaper på 5 dage
 Odense-løbet – tidligere to-dagesløb med tre etaper (14,6-, 14,7- og 8,5 kilometer), afviklet i Odense omegn
 Rothaargebirge – tidligere seksdagesløb med 10 etaper, ca. 150 kilometer i alt
 Team Önås Jogg –tidligere fem-dages etapeløb med udgangspunkt i Åhus, Sverige

Cykling 
 Etapeløb (landevejscykling) – et cykelløb, der foregår over flere dage, hvor rytterne kører små bidder af løbet.
 Fredsløbet – etapeløb i landevejscykling i Tjekkiet og den tidligere østblok
 Giro d'Italia – tre ugers etapeløb i landevejscykling, som afvikles årligt i Italien
 Seksdagars – svensk seksdages etapeløb for landevejscykling, som blev afviklet i 1950erne
 Tour de France – tre ugers etapeløb i landevejscykling, som afvikles årligt i Frankrig
 Vuelta a España – tre ugers etapeløb i landevejscykling, som afvikles årligt i Spanien